Du må gerne skrue tagpladerne af, hvis det kan gøres, uden at det frigiver støv. Du skal derfor være enormt påpasselig. Hvis du smider med dem, vil støvet blive frigjort. Måske er tagpladerne fastgjorte på en sådan måde, at du bliver nødt til at skære eller ødelægge dem – så skal du overlade arbejdet til en professionel.
Når du skal arbejde med asbest, skal du anmelde det til kommunen senest 14 dage før. Du skal derudover tjekke, om din kommune har regler for bortskaffelse af materiale med asbest. I de fleste kommuner kan du kun aflevere 10 tagplader pr. husstand om året. Hvis du skal af med tagplader fra et helt hus, skal du lave en aftale med kommunen. Du skal være klar på, at det koster ekstra at komme af med pladerne.
Du må aldrig selv bore eller skære i pladerne. Det gælder din nabo, families og egen sikkerhed. Hvis asbestfibrene frigøres, hvirvler de let rundt i vinden og kan gøre stor skade. Bær derfor altid selv værnemidler også.
Alt i alt kan det dog bedst betale sig at få hjælp af en professionel, som er vant til at håndtere asbest.